Document ID: 32004R0080

Komission asetus (EY) N:o 80/2004,
annettu 16 päivänä tammikuuta 2004,
valkosipulin tuontitodistusten myöntämisestä 1 päivän maaliskuuta ja 31 päivän toukokuuta 2004 väliseksi vuosineljännekseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 47/2003(2),
ottaa huomioon kolmansista maista tuotavan valkosipulin tariffikiintiöiden hallinnointitavan vahvistamisesta ja alkuperätodistusmenettelyjen perustamisesta 2 päivänä huhtikuuta 2002 annetun komission asetuksen (EY) N:o 565/2002(3) ja erityisesti sen 8 artiklan 2 kohdan,
sekä katsoo seuraavaa:
(1) Joidenkin jäsenvaltioiden virheellisten ilmoitusten vuoksi 1 päivän joulukuuta 2003 ja 29 päivän helmikuuta 2004 välisenä vuosineljänneksenä myönnetyt todistukset ylittivät 493,64 tonnilla kyseisenä vuosineljänneksenä käytettävissä olevat määrät. Sen vuoksi tulevan vuosineljänneksen osalta käytettävissä olevia määriä olisi tällä hetkellä vähennettävä saman verran, jotta noudatettaisiin GATT 1994 -sopimuksen XXVIII artiklan mukaisen, GATT-sopimuksen liitteenä olevassa CXL-luettelossa määrättyjen valkosipulia koskevien myönnytysten muuttamista koskevan Euroopan yhteisön ja Argentiinan tasavallan välisen sopimuksen tekemisestä kirjeenvaihtona tehdyssä neuvoston päätöksessä 2001/404/EY(4) vahvistettuja kiintiöitä, sanotun kuitenkaan rajoittamatta mahdollisimman pian laadittavaa muodollista poikkeusta asetuksesta (EY) N:o 565/2002.
(2) Määrät, joille perinteiset tuojat ja uudet tuojat ovat asetuksen (EY) N:o 565/2002 5 artiklan 2 kohdan mukaisesti jättäneet todistushakemuksia 12 ja 13 päivänä tammikuuta 2004, ylittävät Kiinan, Argentiinan ja kaikkien muiden kolmansien maiden kuin Kiinan ja Argentiinan alkuperätuotteiden osalta käytettävissä olevat määrät.
(3) Tämän vuoksi olisi määriteltävä, missä määrin komissiolle 15 päivänä tammikuuta 2004 toimitetut todistushakemukset voidaan hyväksyä, ja vahvistettava tuojaluokkien ja tuotteiden alkuperän perusteella päivämäärät, joihin asti todistusten myöntäminen on keskeytettävä,
ON ANTANUT TÄMÄN ASETUKSEN:
1 artikla
Asetuksen (EY) N:o 565/2002 3 artiklan 1 kohdan nojalla 12 ja 13 päivänä tammikuuta 2004 jätetyt ja komissiolle 15 päivänä tammikuuta 2004 toimitetut todistushakemukset hyväksytään liitteessä I ilmoitettujen haettuja määriä koskevien prosenttiosuuksien osalta.
2 artikla
Asetuksen (EY) N:o 565/2002 3 artiklan 1 kohdan mukaiset tuontitodistushakemukset, jotka koskevat 1 päivän maaliskuuta ja 31 päivän toukokuuta 2004 välistä vuosineljännestä ja jotka on jätetty 13 päivän tammikuuta 2004 jälkeen mutta ennen liitteessä II ilmoitettua päivämäärää, hylätään asianomaisen tuojaluokan ja alkuperän osalta.
3 artikla
Tämä asetus tulee voimaan 17 päivänä tammikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä tammikuuta 2004.

Labels: 3
17